Diari Oficial de la Generalitat Valenciana


Sumari del DOGV 9962, del 22-10-2024 (2024/10267)

RESOLUCIÓ de 14 d’octubre de 2024, de la Direcció General d’Innovació i Inclusió Educativa, de concessió de subvencions destinades a municipis de la Comunitat Valenciana per a fer activitats extraescolars, complementàries, culturals i esportives dirigides a la població escolar d’entre tres i díhuit anys, convocades per la Resolució de 19 de juliol de 2024, de la Conselleria d’Educació, Cultura, Universitats i Ocupació (DOGV 9900, 24.07.2024).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9962

Data del DOGV
:   22-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10103

CVE
:   MDWQ-E-7123-37948

Data del document
:   14-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * administració local
    * programa d'ensenyament
    * ensenyament multidisciplinari

Per l’Orde 25/2021, d’1 d’agost, de la Conselleria d’Educació, Cultura i Esport, es van establir les bases reguladores de les subvencions destinades a municipis de la Comunitat Valenciana per a realitzar activitats extraescolars, complementàries, culturals i esportives dirigides a la seua població escolar d’entre tres i díhuit anys (DOGV 9145, 06.08.2021).

La base primera de l’orde mencionada disposa que el procediment de concessió, per concurrència competitiva, s’iniciarà d’ofici mitjançant una convocatòria pública adoptada per resolució de l’òrgan competent i publicada en el *Diari Oficial de la Generalitat Valenciana*.

Per la Resolució de 19 de juliol de 2024, de la Conselleria d’Educació, Cultura, Universitats i Ocupació (DOGV  9900, 24.07.2024) es van convocar subvencions destinades a municipis de la Comunitat Valenciana per a realitzar activitats extraescolars, complementàries, culturals i esportives dirigides a la població escolar d’entre tres i díhuit anys.

D’acord amb el resolc segon de la convocatòria, l’import global màxim d’esta convocatòria és de 5.000.000,00 euros. La quantitat mencionada es finançarà a càrrec del capítol IV, de la línia de subvenció S0539, del subprograma 421E00, prevista en la Llei 8/2023, de 27 de desembre, de pressupostos de la Generalitat per a l’exercici 2024.

D’acord amb la base novena de l’Orde 25/2021, d’1 d’agost, i del resolc octau de la Resolució de 26 de maig de 2022, es van publicar en la web de la Conselleria d’Educació, Cultura i Esport

<https://ceice.gva.es/va/web/madres-padres-alumnos/subvenciones>

i en la seu electrònica de la Generalitat, <https://sede.gva.es>, les relacions d’entitats sol·licitants que havien sigut admeses (annex I) i les que havien d’esmenar aspectes determinats de la sol·licitud presentada (annex II) perquè les entitats que s’indicaven en l’annex II, així com les entitats que s’havien omés per no figurar en cap relació, esmenaren la falta i/o acompanyaren els documents que s’indicaven en el requeriment, en el termini de 10 dies hàbils des de la seua publicació.

Tal com preveu la base 11 de l’orde de bases, l’avaluació de les sol·licituds de concessió de subvencions ha sigut realitzada per la comissió d’avaluació constituïda a este efecte que, després de l’estudi i la revisió de totes sol·licituds presentades, ha emés l’informe corresponent, que conté una relació ordenada de sol·licituds d’acord amb els criteris establits en les bases reguladores i en l’apartat segon del resolc nové de la resolució de convocatòria, i proposa a l’òrgan instructor d’este procediment la relació de les entitats beneficiàries amb el límit del crèdit existent en la convocatòria. Així mateix, l’informe de la comissió d’avaluació conté una relació de sol·licituds que no han sigut valorades per a considerar que concorren motius per a la seua exclusió.

D’acord amb el que establix la base 10 de l’Orde 25/2021, d’1 d’agost i el resolc nové de la Resolució de convocatòria, de 19 de juliol, per a concedir les subvencions s’han examinat en un únic procediment totes les sol·licituds presentades en el termini establit i s’ha aplicat per a atorgar la subvenció els criteris objectius esmentats en el punt segon del resolc nové mencionat.

D’acord amb el procediment establit en l’apartat segon del resolc dècim de la Resolució de 19 de juliol de 2024, a la vista de l’informe emés per la Comissió Avaluadora, la Subdirecció General d’Innovació i Qualitat Educativa, com a òrgan instructor, ha elevat a esta direcció general la proposta de resolució per a concedir estes subvencions, convocades mitjançant la Resolució de 19 de juliol de 2024.

En vista del que s’ha dit adés, per delegació del conseller d’Educació, Cultura, Universitats i Ocupació,

RESOLC

*Primer*

Concedir, amb càrrec al subprograma 421E00, línia de subvenció S0539 de la Conselleria d’Educació, Cultura, Universitats i Ocupació, subvencions per un import global de 5.000.000,00 d’euros, distribuïts entre els 491 municipis de la Comunitat Valenciana que s’indiquen en l’annex I d’esta resolució, per les quantitats que s’hi indiquen; del qual resulta una quantitat total de 5.000.000,00 d’euros.

*Segon*

Desestimar les sol·licituds presentades per les entitats que figuren en l’annex II, per les causes que s’hi indiquen.

*Tercer*

Es donarà el 100 % de la subvenció i s’abonarà íntegrament el seu import a les entitats beneficiàries una vegada publicada la resolució de concessió, d’acord amb l’exempció aprovada en l’article 44.2.i de la Llei 8/2023, de 27 de desembre, de pressupostos de la Generalitat per a l’exercici 2022. Així mateix, i d’acord amb el que preveu l’article 171.5 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, s’eximixen les persones beneficiàries de presentar garanties pel pagament anticipat de les ajudes, atés que estes són administracions territorials.

No podrà fer-se el pagament de la subvenció quan la persona beneficiària no es trobe al corrent en el compliment de les seues obligacions tributàries i amb la Seguretat Social, siga deutora per resolució de procedència de reintegrament o no estiga al corrent de l’obligació de rendir comptes anuals davant de la Sindicatura de Comptes, d’acord amb el que disposa l’article 199.4 de la Llei 8/2010, de 23 de juny, de règim local de la Comunitat Valenciana.

*Quart*

D’acord amb la base 14 de les bases reguladores de la subvenció, el termini mínim de 15 dies per a presentar la justificació començarà a comptar de la data que assenyale la resolució de concessió de la subvenció. A este efecte, el termini de justificació començarà a comptar a partir del dia 3 de juliol de 2025 i finalitzarà l’11 d’agost de 2025, els dos inclosos.

Els municipis beneficiaris d'esta subvenció hauran de complir les obligacions i les normes de justificació previstes en l'Orde 25/2021, d'1 d'agost, de la Conselleria d'Educació, Cultura i Esport, per la qual s'aproven les bases reguladores per a concedir estes           subvencions (DOGV 9145, 06.08.2021), així com en la Resolució de 19 de juliol de 2024, de la Conselleria d'Educació, Cultura i Esport (DOGV 9900, 24.07.2024), de la convocatòria de les subvencions mencionades.

Contra esta resolució, que posa fi a la via administrativa, es podrà interposar un recurs contenciós administratiu en el termini de dos mesos a comptar de l’endemà de la publicació, de conformitat amb el que disposa l’article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d’este mateix òrgan en el termini d’un mes computat en els mateixos termes, de conformitat amb el que disposa la Llei 39/2015, d’1 d’octubre, del procediment administratiu comú de les administracions públiques. Tot això, sense perjuí que les persones interessades puguen presentar qualsevol altre recurs que estimen pertinent.

  

València, 14 d'octubre de 2024

(p. d. Resolució 13.04.2022; DOGV 9328, 29.04.2022)

María del Rosario Escrig Llinares

Directora general d’Innovació i Inclusió Educativa

Esta disposició conté annexos. Consulteu-ne la versió en PDF.